CELEX: C2007/269/14
Language: mt
Date: 2007-11-10 00:00:00
Title: Kawża C-307/05: Sentenza tal-Qorti tal-Ġustizzja (It-Tieni Awla) tat- 13 ta' Settembru 2007 (talba għal deċiżjoni preliminari tal-Juzgado de lo Social de San Sebastián — Spanja) — Yolanda Del Cerro Alonso vs Osakidetza (Servicio Vasco de Salud) (Direttiva 1999/70/KE — Klawżola 4 tal-ftehim qafas dwar xogħol għal żmien fiss — Prinċipju ta' non diskriminazzjoni — Kunċett ta' kundizzjonijiet ta' impjieg — Premji ta' rtirar — Inklużjoni — Raġunijiet oġġettivi li jiġġustifikaw trattament differenti — Assenza)

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/7
            
         Sentenza tal-Qorti tal-Ġustizzja (It-Tieni Awla) tat-13 ta' Settembru 2007 (talba għal deċiżjoni preliminari tal-Juzgado de lo Social de San Sebastián — Spanja) — Yolanda Del Cerro Alonso vs Osakidetza (Servicio Vasco de Salud)
   (Kawża C-307/05) (1)
   
   (Direttiva 1999/70/KE - Klawżola 4 tal-ftehim qafas dwar xogħol għal żmien fiss - Prinċipju ta' non diskriminazzjoni - Kunċett ta' “kundizzjonijiet ta' impjieg’ - Premji ta' rtirar - Inklużjoni - Raġunijiet oġġettivi li jiġġustifikaw trattament differenti - Assenza)
   (2007/C 269/14)
   Lingwa tal-kawża: L-Ispanjol
   Qorti tar-rinviju
   Juzgado de lo Social de San Sebastián
   Partijiet fil-kawża prinċipali
   
      Rikorrenti: Yolanda Del Cerro Alonso
   
      Konvenuta: Osakidetza (Servicio Vasco de Salud)
   Suġġett
   Talba għal deċiżjoni preliminari — Juzgado de lo Social de San Sebastián — Interpretazzjoni tad-Direttiva tal-Kunsill 1999/70/KE, tat-28 ta' Ġunju 1999, dwar il-ftehim qafas dwar xogħol għal żmien fiss konkluż minn KETU, UKIIE u ĊEIP (ĠU L 175, p. 43) — Kundizzjonijiet tax-xogħol li jinkludu jew le l-kundizzjonijiet ekonomiċi — Pensjoni ta' rtirar — Nuqqas ta' ħlas minħabba ftehim bejn ir-rappreżentazzjoni sindakali tal-persunal u l-amministrazzjoni — Raġunijiet oġġettivi suffiċjenti
   Dispożittiv
   
               1)
            
            
               Il-kunċett ta' “kundizzjonijiet ta' impjieg” imsemmi fil-klawżola 4(1) tal- ftehim qafas fuq ix-xogħol għal terminu fiss, konkluż fit-18 ta' Marzu 1999, li jinsab anness fid-Direttiva tal-Kunsill 1999/70/KE, dwar il-ftehim qafas dwar xogħol għal żmien fiss konkluż mill-ETUC, mill-UNICE u miċ-CEEP, għandu jiġi interpretat fis-sens li dan jista' jservi bħala bażi għal talba bħal dik fil-kawża prinċipali li tikkomporta l-attribuzzjoni lil ħaddiem b'terminu fiss ta' premju ta' rtirar li d-dritt nazzjonali jirriżerva biss għall-ħaddiema b'terminu mhux fiss.
            
         
               2)
            
            
               Il-klawżola 4(1) tal-ftehim qafas għandha tiġi interpretata fis-sens li hija tipprekludi l-introduzzjoni ta' trattament differenti bejn il-ħaddiema b'terminu fiss u l-ħaddiema b'terminu mhux fiss li tkun iġġustifikata biss biċ-ċirkustanza li hija prevista minn dispożizzjoni legali jew regolamentari ta' Stat Membru jew minn konvenzjoni kollettiva konkluża bejn ir-rappreżentanti sindakali tal-persunal u l-persuna kkonċernata li timpjega.
            
         
      (1)  ĠU C 257, 15.10.2005.